## Pravilnik o načinu pružanja usluga obiteljskog doma te uvjetima glede prostora, opreme, stručnih i drugih radnika

### NN 92/2004 (7.7.2004.), Pravilnik o načinu pružanja usluga obiteljskog doma te uvjetima glede prostora, opreme, stručnih i drugih radnika

# MINISTARSTVO MORA,  TURIZMA, PROMETA I RAZVITKA

1757

Na
temelju članka 120.a. stavka 7. Zakona o socijalnoj skrbi (»Narodne novine«,
broj 73/97, 27/01, 59/01, 82/01 i 103/03), ministar zdravstva i socijalne skrbi
donosi

## PRAVILNIK

### O NAČINU PRUŽANJA USLUGA OBITELJSKOG DOMA TE UVJETIMA GLEDE PROSTORA, OPREME, STRUČNIH I DRUGIH RADNIKA

I.
OPĆE ODREDBE

Članak
1.

Ovim
Pravilnikom propisuje se način pružanja usluga obiteljskog doma, te uvjeti u
pogledu prostora, opreme, stručnih i drugih radnika, koji osim predstavnika
obiteljskog doma, mora imati obiteljski dom za pružanje usluga skrb izvan
vlastite obitelji za najmanje 6, a najviše 20 korisnika.

Članak 2.

(1) Korisnici skrbi izvan vlastite obitelji u
obiteljskom domu su:

– djeca bez odgovarajuće roditeljske skrbi (djeca bez
roditelja, djeca koju roditelji zanemaruju ili zlorabe svoje roditeljske dužnosti),

– trudnica prije poroda ili roditelj s djetetom do 6
mjeseci, a iznimno, ako je to u interesu djeteta do godine dana života djeteta,
koji nema stana, odnosno nema osiguran smještaj ili zbog poremećenih odnosa
obitelji ne može ostati s djetetom u obiteljskom domu,

– djeca i mlađi punoljetnici s poremećajima u
ponašanju,

– djeca i odrasle osobe-žrtve obiteljskog nasilja,

– tjelesno ili mentalno oštećene osobe,

– osobe ovisne o alkoholu, drogi ili drugim opojnim
sredstvima,

– psihički bolesne odrasla osobe,

–
starije i nemoćne osobe.

(2)
Obiteljski dom može pružati usluge skrbi izvan vlastite obitelji samo jednoj
vrsti korisnika iz stavka 1. ovoga članka.

II.
NAČIN PRUŽANJA USLUGA

Članak
3.

Usluge
obiteljskog doma pruža korisnicima iz članka 2. ovoga Pravilnika predstavnik
obiteljskog doma, njegov bračni drug i djeca, srodnici u pravoj liniji i u
pobočnoj do drugog stupnja koji s njim zajedno žive ako ispunjavaju uvjete
propisane ovim Pravil­nikom, te drugi radnici propisani ovim Pravilnikom.

Članak
4.

(1)
Članovi obitelji mogu obavljati usluge obiteljskog doma ako ispunjavaju uvjete
propisane ovim Pravilnikom sa i bez sklopljenog ugovora o radu.

(2) Članovi obitelji iz stavka 1. ovoga članka ne
mogu obav­ljati usluge obiteljskog doma na temelju ugovora o radu ako ima­ju
ugovor o radu s fizičkom ili pravnom osobom s punim radnim vremenom ili ako
obavljaju djelatnost kao fizičke osobe (obrt ili profesionalna djelatnost).

Članak
5.

(1)
Usluge obiteljskog doma pružaju se u objektu u kojem živi predstavnik obitelji
i članovi njegove obitelji iz članka 3. ovoga Pravilnika.

(2)
Iznimno se usluge obiteljskog doma mogu pružati u drugom objektu, ako je objekt
udaljen od objekta u kojem živi pred­stavnik obitelji i članovi njegove
obitelji iz članka 3. ovoga Pravilnika najviše 100metara.

(3)
Kada se usluge obiteljskog doma pružaju djeci bez odgo­varajuće roditeljske
skrbi, smještaj se treba organizirati samo u objektu u kojem živi predstavnik
obitelji i njegova obitelj.

Članak
6.

(1)
Usluge obiteljskog doma mogu se pružati u najviše dva objekta, uključujući i
objekt u kojem živi predstavnik obitelji i članovi njegove obitelji iz članka
3. ovoga Pravilnika, uz uvjet da udaljenost između objekata nije veća od 100
metara.

(2) Ako se usluge obiteljskog doma pružaju u dva objekta,
predstavnik obiteljskog doma dužan je osigurati neprekidan nadzor nad
korisnicima u oba objekta.

Članak 7.

Usluge
skrbi izvan vlastite obitelji koje pruža obiteljski dom ostvaruju se kao
stalan, tjedni i privremeni smještaj, cjelodnevni i poludnevni boravak ovisno o
vrsti korisnika.

III.
VRSTE KORISNIKA

a)
DJECA BEZ ODGOVARAJUĆE RODITELJSKE SKRBI, TRUDNICA PRIJE PORODA ILI RODITELJ S
DJETETOM

Vrste
usluga

Članak
8.

(1) U
obiteljskom domu djeci bez roditelja, djeci koju roditelji zanemaruju ili zlorabe
svoje roditeljske dužnosti i mlađim punoljetnim osobama ako su do punoljetnosti
bile smještene u domu ili ako je to iz drugih razloga u interesu djeteta ili
mlađe punoljetne osobe u okviru stalnog ili tjednog smještaja osigurava se
zadovoljavanje životnih potreba kao što su: stanovanje, prehrana, odijevanje,
održavanje osobne higijene, njega djeteta, briga o zdravlju, čuvanje, odgoj i
obrazovanje, provođenje slobodnih aktivnosti i igre s djecom, uključivanje
djece u predškolske ustanove te briga o školskim i izvanškolskim aktivnostima
djece, a u suradnji s nadležnim centrima za socijalnu skrb, pruža odgova­rajuće
oblike pomoći usmjerene osposobljavanju korisnika za samostalan život izvan
doma.

(2) Obiteljski dom može trudnici 3 mjeseca prije
poroda ili roditelju s djetetom do 6 mjeseci, a iznimno ako je to u interesu
djeteta do godine dana života djeteta koji nema stana, odnosno nema osiguran
smještaj ili zbog poremećenih odnosa u obitelji ne može ostati s djetetom u
svom domu osigurati usluge prehrane, brige o zdravlju, održavanju njege i
osobne higijene, osposobljavanje majke za samostalno vođenje brige o djetetu,
te pružanje psihosocijalne potpore.

Članak 9.

Pružanje skrbi iz članka 7. ovoga Pravilnika može se
ostvarivati kao stalni, tjedni i privremeni smještaj, a za školsku djecu i
cjelodnevni ili poludnevni boravak.

Članak 10.

U okviru pružanja usluga dnevnog boravka obiteljski
dom osigurava usluge prehrane, održavanja osobne higijene i njege dje­teta,
brige o zdravlju, čuvanje, odgoj i obrazovanje, provo­đenje slobodnih
aktivnosti i igara s djecom, te brigu o školskim i izvanškolskim aktivnostima
djece.

Članak 11.

(1) Predstavnik obiteljskog doma je dužan, u cilju
pružanja najboljih usluga korisnicima, surađivati s nadležnim centrima za
socijalnu skrb te ih izvješćivati o svim promjenama u odnosu na pojedinog
korisnika, a najmanje dva puta godišnje.

(2) Predstavnik obiteljskog doma dužan je najmanje
dva puta godišnje za svakog korisnika organizirati stručni sastanak,
predstavnika obiteljskog doma, socijalnog radnika centra za socijalnu skrb
nadležnog za pojedinog korisnika, te svih drugih osoba koje su u okviru
djelovanja obiteljskog doma uključene u rad s korisnicima.

(3) Cilj stručnog sastanka iz stavka 2. ovoga članka
je izrada procjene uspješnosti tretmana korisnika u proteklom razdoblju, izrada
plana zbrinjavanja, te vrste usluga koje mu se trebaju pružati u narednom
polugodišnjem razdoblju.

Uvjeti u
pogledu prostora i opreme

Članak 12.

(1) Lokacija građevinskog objekta treba biti u
naselju ili njegovoj blizini, mora imati mogućnost priključka na električnu,
telefonsku mrežu, tekuću vodu u objektu, osiguranu odvodnju otpadnih voda kao i
ovisno o vrsti korisnika mogućnost korištenja usluga ustanova odgoja i
obrazovanja, zdravstva i drugih djelatnosti, te imati prometne veze s naseljem.

(2) Oko objekta treba osigurati određenu površinu
neizgra­đe­nog zemljišta za prilaz objektu, te dvorište, park ili igralište.

(3) Objekt u kojem se pružaju usluge boravka mora se
sas­tojati od dnevnog boravka, kuhinje, kupaonice, zahoda, te prostora za
odlaganje potrebne opreme.

(4) Ako se u objektu pružaju usluge smještaja, uz
prostor propisan stavkom 3. ovog članka, mora se nalaziti odgovarajući broj
spavaonica.

(5) Podovi u svim prostorijama moraju biti izvedeni
od materijala koji nisu klizavi i upijajući, a podovi u spavaonicama moraju
biti od toplog materijala.

(7) Vrata na prostorijama trebaju biti u pravilu bez
pragova i ne smiju biti ostakljena bez zaštite.

(8) U prostorijama gdje borave korisnici potrebno je
osigurati prirodno provjetravanje i osvjetljenje.

(9) Za pružanje usluga prehrane, objekt mora imati
odgova­rajuću prostoriju za posluživanje jela (blagovaonicu), a u tu svrhu može
koristiti prostorija za dnevni boravak, površina mora iznositi najmanje 2 m2 po korisniku.

(10) Površina spavaonice treba iznositi najmanje 5 m2 po korisniku.

(11) Spavaonica za djecu u dobi do sedam godina može
imati do 4 ležaja, a za djecu stariju od 7 godina do 3ležaja.

(12) Sobe za smještaj trudnica i roditelja s malom
djecom trebaju biti s najviše dva ležaja

(13) Spavaonice moraju biti opremljene ležajevima,
noćnim ormarićima, noćnim svjetiljkama, te ormarom za svakog koris­nika.

(14) Djeci školske dobi potrebno je osigurati i radni
stol i stolicu.

(15) U prostorijama za dnevni boravak mora biti
potreban broj stolova, stolica s naslonom odnosno fotelja, polica za knjige,
televizor i radio-prijemnik, pribor za društvene igre, zavjese i ukrasni
predmeti, a u prostoru za boravak djece jasličke dobi (do 3 g.) potrebno je
osigurati stoliće za prematanje djece, kadicu za kupanje djeteta i pribor za
njegu djeteta.

(16) Na 7 osoba, uključujući i članove obitelji,
potrebno je osigurati 1 tuš, 1 umivaonik i 1 zahod.

Uvjeti u
pogledu stručnih i drugih radnika

Članak 13.

Obiteljski dom koji pruža usluge smještaja za 6 do 10
korisnika u dobi od 3 do 21 godine treba imati

– jednog odgajatelja (VSS pedagoškog usmjerenja) s
polovicom punog radnog vremena,

– jednog odgajatelja (SSS društvenoga ili medicinskog
us­mje­­renja)

– jednog radnika (OŠ/SSS)za obavljanje
pomoćno-tehničkih poslova i čuvanje tijekom noći.

Članak 14.

Obiteljski dom koji pruža usluge smještajaza
11 do 20 korisnika u dobi od 3 do 21 godine treba imati:

– jednog odgajatelja (VSS pedagoškog usmjerenja)

– jednog odgajatelja (SSS društvenoga ili medicinskog
us­mje­renja)

– jednog radnika (OŠ/SSS) za obavljanje
pomoćno-tehničkih poslova i čuvanje tijekom noći.

Članak 15.

Obiteljski dom koji pruža usluge smještaja za 6-10
korisnika u dobi od 0 do 3 godine treba imati:

– jednu medicinsku sestru (SSS općeg usmjerenja)

– jednog odgajatelja (SSS društvenog ili medicinskog
usmje­renja)

– jednog radnika (osnovna škola i tečaj za
njegovatelja) za obavljanje pomoćno-tehničkih poslova i čuvanje tijekom noći.

Članak 16.

(1) Obiteljski dom koji pruža djeci školske dobi
usluge boravka za 6 do 10 korisnika treba imati:

– jednog odgajatelja (VSS pedagoškog usmjerenja) s
polovicom punog radnog vremena.

(2) Obiteljski dom koji pruža djeci školske dobi
usluge bo­rav­ka za 11-20 korisnika treba imati:

– jednog odgajatelja (VSS pedagoškog usmjerenja).

Članak 17.

Obiteljski dom koji pruža usluge smještaja trudnicama
i roditelju s malim djetetom na 6-10 korisnika treba imati:

– jednu medicinsku sestru (SSS) s polovicom radnog
vremena

– jednog radnika (SSS društvenog ili medicinskog
usmje­renja) za pomoć u kućanskim poslovima.

Članak 18.

Predstavnik obiteljskog doma dužan je korisnicima
osigurati stručnu pomoć psihologa ili drugog stručnog radnika koju utvrdi
centar za socijalnu skrb koji je donio rješenje o smještaju putem ovlaštene
pravne i fizičke osobe.

b)
DJECA I MLAĐI PUNOLJETNICI S POREMEĆAJIMA U PONAŠANJU

Vrste
usluga

Članak 19.

(1) Djeci i mlađi punoljetnici poremećajima u
ponašanju u okviru stalnog smještaja, cjelodnevnog i poludnevnog boravka
osigurava se zadovoljavanje životnih potreba kao što su: odgoj i obrazovanje,
stanovanje, prehrana, održavanje osobne higijene, briga o zdravlju, njega,
radne aktivnosti i korištenje slobodnog vremena, te pomoć u učenju i vođenju
brige o školskim i izvan­školskim aktivnostima.

(2) Obiteljski dom dužan je pratiti izvršavanje
obveza korisnika, pružati odgovarajuće stručne pomoći i osposobljavati
korisnike sukladno njihovoj dobi za samostalan život izvan obiteljskog doma, te
surađivati s nadležnim centrom za socijalnu skrb glede skrbi o korisniku.

Uvjeti u
pogledu prostora i opreme

Članak 20.

(1) Lokacija obiteljskog doma treba biti u naselju
ili njegovoj blizini i mora imati mogućnost priključka na električnu,
telefonsku mrežu, tekuću vodu u objektu te osiguranu odvodnju otpadnih voda, te
imati prometne veze s naseljem.

(2) Oko obiteljskog doma treba osigurati određenu
površinu neizgrađenog zemljišta za prilaz objektu od najmanje 10 m˛ po
korisniku, a od toga 5 m˛ zelene površine.

(3) Obiteljski
dom mora osigurati prilaz prijevoznim sredstvima.

Članak 21.

(1) Podovi u svim prostorijama moraju biti izvedeni
od materijala koji nisu klizavi i upijajući. Podovi u spavaonicama moraju biti
od toplog materijala.

(2) U
prostorijama gdje borave korisnici potrebno je osigurati prirodno
provjetravanje i osvjetljenje.

(3) Za
prostorije za dnevni boravak korisnika može se koris­titi više manjih
prostorija, a za tu namjenu može se koristiti i blagovaonica.

(4)
Obiteljski dom mora imati kuhinju. prostorije za radne i terapijske aktivnosti,
te prostor za korištenje slobodnog vremena, te prostor za održavanje osobne
higijene.

Članak
22.

(1)
Spavaonice moraju biti opremljene ležajevima, noćnim ormarićima, noćnim
svjetiljkama, stolom i potrebnim brojem stolica, te ormarom za odjeću odvojeno
za svakog korisnika.

(2) U prostorijama za dnevni boravak mora biti
potreban broj stolova, stolica s naslonom odnosno fotelja, polica za knjige,
televizor i radio-prijemnik, pribor za društvene igre, zavjese i ukrasni
predmeti.

(3) Prostorije za održavanje osobne higijene moraju
imati na svakih 6 korisnika jedan tuš ili kadu, te jedan zahod.

Članak 23.

(1) Površina spavaonica treba iznositi najmanje 5 m˛
po korisniku, a spavaonica može imati najviše 3 ležaja.

(2) Prostorija za dnevni boravak treba iznositi
najmanje 1,5 m˛ po korisniku.

(3)
Površina prostorija za održavanje osobne higijene treba iznositi najmanje 15 m˛
za skupinu od 20 korisnika.

Uvjeti u
pogledu stručnih i drugih radnika

Članak 24.

(1) Obiteljski dom koji pruža usluge stalnog
cjelodnevnog smještaja treba imati:

– jednog odgajatelja (VSS/VŠS socijalni pedagog,
socijalni radnik, prosvjetni radnik) na skupinu od 6 do 10 korisnika.

– jednog radnika (OŠ/SSS) s polovicom punog radnog
vremena za obavljanje pomoćno-tehničkih poslova i čuvanje tijekom noći.

(2) Predstavnik obiteljskog doma dužan je korisnicima
osigurati stručnu pomoć psihologa ili drugog stručnog radnika koju utvrdi
centar za socijalnu skrb koji je donio rješenje o smještaju putem ovlaštene
pravne i fizičke osobe.

Članak 25.

Obiteljski dom koji pruža usluge poludnevnog boravka
treba imati:

– jednog odgajatelja (VSS/VŠS socijalni radnik,
socijalni radnik, prosvjetni radnik) na skupinu od 10 do 12 korisnika.

– jednog radnika (OŠ/SSS) s polovicom punog radnog
vremena za obavljanje pomoćno-tehničkih poslova i čuvanje tijekom noći.

c)
DJECA I ODRASLE OSOBE-ŽRTVE OBITELJSKOG NASILJA

Vrste usluga

Članak
26.

(1)
Djeci i odraslim osobama-žrtvama obiteljskog nasilja pružaju se usluge
privremenog smještaja dok traje potreba (u pravilu do 6 mjeseci, a iznimno do
godinu dana).

(1) Za
vrijeme smještaja korisnima iz stavka 1. ovoga članka osigurava se i usluga
prehrane osiguravanjem potrebnih namirnica, brige o zdravlju, održavanje njege
i osobne higijene te pružanje psihosocijalne potpore, a roditelj je dužan sam
brinuti o zadovoljavanju svakodnevnih životnih potreba svog djeteta.

(2)
Predstavnik obiteljskog doma dužan je surađivati s nadležnim centrom za
socijalnu skrb glede ostvarivanja uvjeta za samostalan život obitelji.

Uvjeti
glede prostora i opreme

Članak
27.

(1)
Lokacija građevinskog objekta treba biti u naselju ili njegovoj blizini radi
omogućavanja korištenja usluga ustanova odgoja i obrazovanja, zdravstva i
drugih djelatnosti, ovisno o potrebama korisnika.

(2)
Objekt mora imati priključak na električnu i telefonsku mrežu i provedene
instalacije unutar objekta, te priključak i instalacije za dovod pitke vode i
odvod otpadnih voda.

(3)
Objekt se mora nalaziti na lokaciji koja je prometno povezana s naseljem, te
mora imati osiguran cjelodnevni prilaz prijevoznim sredstvima.

Članak
28.

(1)
Objekt, u pravilu, treba imati dva izlaza, a na ulazu u objekt, u pravilu,
sigurnost se korisnika osigurava video nadzorom.

(2) Ako
se sigurnost korisnika ne može osigurati video nadzorom, obiteljski dom dužan je
osigurati čuvanje objekta zapošlja­vanjem čuvara, putem ovlaštene pravne ili
fizičke osobe ili na drugi odgovarajući način.

(3)
Ulazna vrata moraju biti posebno pojačana.

Članak
29.

(1)
Objekt mora imati kuhinju, spavaonice, dnevni boravak, prostoriju za osobnu
higijenu, radnu prostoriju za stručne radnike, te poseban prostor za pripremu
hrane, sušenje i glačanje rublja.

(2)
Prostorija za dnevni boravak može se koristiti kao blagovaonica.

(3)
Površina spavaonice treba iznositi najmanje 5 m2 po osobi, a 3 m2 za djecu jasličke i
predškolske dobi.

(4) Spavaonica može imati najviše do 4 ležaja.

(5) Prostorija za dnevni boravak treba iznositi
najmanje 1 m2 po korisniku. Ukoliko objekt
nema odvojeni prostor za dnevni boravak propisane površine, za potrebe dnevnog
boravka korisnika može se koristiti prostor blagovaonice u vremenu kada se ne
koristi za prvotnu namjenu.

(6)
Potrebno je osigurati sobu za izolaciju bolesnih osoba.

Članak
30.

(1)
Podovi u svim prostorijama moraju biti izvedeni od materijala koji nisu klizavi
i upijajući, a u spavaonicama moraju biti od toplog materijala.

(2)
Vrata na prostorijama, u pravilu, trebaju biti bez pragova i ne smiju biti
ostakljena bez zaštite.

(3)
Ovisno o vrsti pružanja usluga, objekt mora imati prostorije za radne i terapijske
aktivnosti, te prostor za korištenje slobodnog vremena.

(4)
Objekt mora imati radnu prostoriju za stručne radnike.

(5)
Objekt mora imati odgovarajući skladišni prostor u kojem su odvojeni prostori
za skladištenje prehrambenih proizvoda od prostora namijenjenih za skladištenje
sredstava za čišćenje i osobnu higijenu.

(6) Objekt mora imati prostor za održavanje čistoće
rublja, ako to nije osigurano na drugi način.

(7) U objektu moraju postojati zahodi i kupaonice s
tekućom toplom i hladnom vodom.

Članak 31.

(1) Oprema prostorije mora biti takve izrade da
odgovara namjeni pojedine prostorije, te tehničkim, higijenskim i estetskim
zahtjevima i da se može lako održavati.

(2) Spavaonice moraju biti opremljene ležajevima,
noćnim ormarićima, noćnim svjetiljkama, stolom i potrebnim brojem stolica,
ormarom za odjeću odvojeno za svakog korisnika, u pravilu, s mogućnošću
zaključavanja.

(3) U prostorijama za dnevni boravak mora biti
potreban broj stolova, stolica s naslonom odnosno fotelja, polica za knjige,
televizor i radio-prijemnik, pribor za društvene igre, zavjese i ukrasni
predmeti.

(4) Kuhinja mora biti opremljena kuhalom, sudoperom,
slavinom s toplom i hladnom vodom, hladnjakom, stolićem za pripremanje hrane,
kuhinjskim ormarićem te potrebnim posuđem i priborom za jelo.

(5) Stubišta moraju imati rukohvate.

Članak 32.

(1) Ležajevi u spavaonicama moraju biti širine 70 do
90 cm, duljine 150 do 200 cm i visine 40 do 60 cm, ovisno o dobi korisnika.
Razmak između ležajeva mora biti najmanje 65 cm.

(2) U prostorijama za dnevni boravak potrebno je
prostor opremiti sukladno dobi djece: policama i ormarima za igračke,
didaktičkim materijalom, spravama za igru djece i dr.

(3) Objekt, u pravilu, na 7 korisnika mora imati
zahod i dva tuša.

Stručni i drugi radnici

Članak 33.

(1) Obiteljski dom mora imati stručni tim u sastavu:
socijalni radnik i psiholog, a stručne poslove, pored stručnog tima, u domu
mogu obavljati i drugi stručni djelatnici najmanje IV. stupnja stručne spreme,
s izobrazbom iz područja rada sa žrtvama obiteljskog nasilja.

(2) Jedan član stručnog tima iz stavka 1. ovog članka
može biti i stručni radnik, vanjski suradnik temeljem ugovora s ovlaštenom
pravnom ili fizičkom osobom.

(3) U obiteljskom domu potrebno je za 14 osoba
osigurati stručni tim, a za svakih narednih 7 odraslih osoba, pored stručnog
tima, osigurati 1 stručnog radnika (SSS/VŠS/VSS) iz stavka 1. ovoga članka, a
za brigu o zdravlju ne osiguravaju se posebni djelatnici već se koriste usluge
redovne zdravstvene zaštite.

(4) Za najviše 7 smještenih korisnika (odraslih i
djece) potrebno je osigurati stručni tim s polovicom punog radnog vremena
psihologa i socijalnog radnika, a za 8 do 20 korisnika (odraslih i djece)
potrebno je osigurati 1 psihologa i 1 socijalnog radnika.

Članak 34.

U obiteljskom domu korisnici, sukladno kućnom redu,
obavljaju poslove kuhanja, glačanja, pranja, čišćenja i slično.

Članak
35.

Predstavnik
obiteljskog doma i svi ostali punoljetni članovi obitelji koji dolaze u kontakt
s djecom i odraslim osobama-žrtvama obiteljskog nasilja koje će biti smještene
u obiteljski dom moraju završiti tečaj iz područja rada sa žrtvama obiteljskog
nasilja.

d)
TJELESNO ILI MENTALNO OŠTEĆENE OSOBE

Način
pružanja usluga obiteljskog doma za tjelesno ili mentalno oštećene osobe

Članak
36.

(1)
Pružanje skrbi izvan vlastite obitelji za tjelesno ili mentalno oštećene osobe
može se ostvarivati kao stalni, tjedni i privremeni smještaj te cjelodnevni i
poludnevni boravak.

(2)
Obiteljski dom pruža tjelesno ili mentalno oštećenim osobama u okviru smještaja
ili boravka usluge prehrane, njege i brige o zdravlju, rehabilitacije, te
organiziranog provođenja slobodnog vremena.

(3)
Usluge skrbi izvan vlastite obitelji u obiteljskom domu mogu se pružati najviše
u dva objekta koji međusobno udaljeni najviše 100 metara.

Uvjeti u
pogledu prostora

Članak
37.

(1)
Lokacija građevinskog objekta obiteljskog doma za pružanje skrbi izvan vlastite
obitelji tjelesno ili mentalno oštećenim osobama (u daljnjem tekstu: objekt)
treba biti u naselju ili njegovoj blizini radi omogućavanja korištenja usluga
ustanova odgoja i obrazovanja, zdravstva i drugih djelatnosti, ovisno o vrsti i
potrebama korisnika.

(2) Objekt mora imati priključak na električnu i
telefonsku mrežu i provedene instalacije unutar objekta, te priključak i
instalacije za dovod pitke vode i odvod otpadnih voda.

(3) Objekt se mora nalaziti na lokaciji koja je
prometno povezana s naseljem.

Članak
38.

(1)
Objektu mora biti omogućen slobodan prilaz.

(2) Ako
obiteljski dom pruža usluge skrbi izvan vlastite obitelji osobama u invalidskim
kolicima ili teže pokretnim osobama, prostor oko objekta mora omogućavati
njihovo nesmetano kretanje.

(3) Objekt namijenjen smještaju ili boravku teže
pokretnih osoba ili osoba koje se kreću uz pomoć invalidskih kolica mora biti
prizemnica.

Članak 39.

(1) Objekt mora imati potreban broj funkcionalno
raspore­đenih prostorija za obavljanje djelatnosti.

(2) Objekt u kojem se pružaju usluge boravka mora se
sas­tojati od dnevnog boravka, kuhinje, kupaonice, zahoda, prostora za
odlaganje odjeće i obuće, te prostora za odlaganje potrebne opreme.

(3) Ako se u objektu pružaju usluge smještaja, uz
prostor propisan stavkom 2. ovog članka, mora se nalaziti odgovarajući broj
spavaćih soba koje ne smiju biti prolazne, odvojeno za djecu i odrasle osobe,
te odvojeno za muške i ženske korisnike.

(4) U
spavaće sobe može se smjestiti najviše do 3 korisnika, a površina spavaće sobe
mora iznositi najmanje 5 m2
po pokretnom korisniku, odnosno 7 m2 po korisniku u invalidskim kolicima.

(5) Za pružanje usluga prehrane, objekt mora imati
odgo­va­ra­juću prostoriju za posluživanje jela (blagovaonicu), a iznimno se u
tu svrhu može koristiti prostorija za dnevni boravak.

Članak 40.

(1) Korisnicima je u okviru poludnevnog boravka
potrebno osigurati najmanje dva obroka, u okviru cjelodnevnog boravka najmanje
tri obroka, a u okviru smještaja četiri obroka.

(2) Za korisnike kojima se pružaju usluge smještaja
potrebno je osigurati pranje, sušenje i glačanje rublja.

(3) Potrebno je osigurati redovito održavanje čistoće
svih prostorija obiteljskog doma.

(4) Prostorije u kojima borave teže pokretni
korisnici ili korisnici koji se kreću uz pomoć invalidskih kolica trebaju biti
bez pragova.

(5) Vrata doma u kojem borave korisnici koji se kreću
uz pomoć invalidskih kolica moraju biti široka najmanje 100 cm.

(6) Prostorije u kojima borave korisnici koji se
kreću uz pomoć invalidskih kolica moraju biti dovoljno prostrane radi njihovog
nesmetanog kretanja.

Uvjeti u
pogledu opreme

Članak
41.

(1) Obiteljski dom mora biti opremljen odgovarajućim
namještajem i opremom u skladu s namjenom svake pojedine prostorije, te dobi,
vrsti i stupnju oštećenja i potrebama korisnika.

(2) Spavaće sobe moraju biti opremljene ležajevima,
noćnim ormarićima, noćnim svjetiljkama, te ormarima za odjeću, odvo­jeno za
svakog korisnika.

(3) Spavaća soba može biti opremljena s najviše tri
ležaja.

(4) Razmak između ležaja treba biti 60 do 80 cm,
odnosno 120 cm za korisnike koji se kreću uz pomoć invalidskih kolica, a
ležajevi ne mogu biti postavljeni jedan iznad drugoga.

(5) U prostoriji za dnevni boravak mora biti potreban
broj stolica s naslonom odnosno fotelja, polica za knjige, televizor i glazbeni
uređaj, pribor za društvene igre i ukrasni predmeti.

(6) Kuhinja mora biti opremljena kuhalom, sudoperom,
slavinom s toplom i hladnom vodom, hladnjakom, stolićem za pripremanje hrane,
kuhinjskim ormarićem te potrebnim posuđem i priborom za jelo.

(7) U kupaonici mora biti najmanje jedan umivaonik i
jedan tuš s tekućom toplom i hladnom vodom za 6 do 10 osoba, odnosno najmanje dva
umivaonika i dva tuša za 11 do 20 osoba.

(8) Dom mora imati najmanje jedan zahod za 6 do 10
osoba, odnosno najmanje dva zahoda za 11 do 20 osoba.

(9) Za teže pokretne korisnike i korisnike koji se
kreću uz pomoć invalidskih kolica zahodi i kupaonice moraju imati ruko­hvate.

(10) U objektu se mora nalaziti minimum opreme i
pomagala za njegu korisnika, te druga nužna oprema ovisno o vrsti i stupnju
oštećenja.

Uvjeti u
pogledu stručnih i drugih radnika

Članak
42.

 Obiteljski dom koji pruža usluge smještaja za
6 do 10 korisnika treba imati:

–
jednog rehabilitatora-defektologa (VSS) s polovicom punog radnog vremena za
korisnike do 21. godine života

– jednu medicinsku sestru (SSS) za korisnike s težim
ošte­ćenjem

– dva njegovatelja (OŠ + završeno osposobljavanje za
njegovatelje sukladno važećem propisu) za teže pokretne i inkontinentne, te
nepokretne i inkontinentne korisnike, te korisnike sa speci­fič­nim potrebama
pri održavanju osobne higijene i zadovoljavanju osnovnih potreba

– jednog radnika (OŠ/SSS) za obavljanje
pomoćno-tehničkih poslova i čuvanje tijekom noći, a ako je pružanje usluga
smještaja organizirano u dva odvojena objekta, u svakom objektu mora biti osoba
za čuvanje tijekom noći.

Članak 43.

(1) Obiteljski dom koji pruža usluge smještaja za 11
do 20 korisnika treba imati:

– jednog rehabilitatora-defektologa (VSS) za
korisnike do 21. godine života

– jednu medicinsku sestru (SSS) za korisnike s težim
ošte­ćenjem

– tri njegovatelja (osnovna škola i završeno
osposobljavanje za njegovatelje) za teže pokretne i inkontinentne, te
nepokretne i inkontinentne korisnike, te korisnike sa specifičnim potrebama pri
održavanju osobne higijene i zadovoljavanju osnovnih potreba

– jednog radnika (OŠ/SSS) za obavljanje
pomoćno-tehničkih poslova i čuvanje tijekom noći, a ako je pružanje usluga
smještaja organizirano u dva odvojena objekta, u svakom objektu mora biti osoba
za čuvanje tijekom noći.

Članak 44.

Obiteljski dom koji pruža usluge boravka za 6 do 10
korisnika treba imati:

– jednog rehabilitatora-defektologa (VSS) s polovicom
punog radnog vremena za korisnike do 21. godine života

– jednog njegovatelja (osnovna škola i završeno
osposobljavanje za njegovatelje sukladno važećim propisima) za teže pokretne i
inkontinentne, te nepokretne i inkontinentne korisnike, te korisnike sa
specifičnim potrebama pri održavanju osobne higijene i zadovoljavanju osnovnih
potreba.

Članak 45.

Obiteljski dom koji pruža usluge boravka za 11 do 20
koris­nika treba imati:

– jednog rehabilitatora-defektologa (VSS) za
korisnike do 21. godine života

– dva njegovatelja (osnovna škola i završeno
osposobljavanje za njegovatelje sukladno važećem propisu) za teže pokretne i
inkontinentne, te nepokretne i inkontinentne korisnike, te korisnike sa
specifičnim potrebama pri održavanju osobne higijene i zadovoljavanju osnovnih
potreba.

Članak 46.

Korisnicima obiteljskog doma potrebno je osigurati
korište­nje usluga zdravstvene zaštite, školovanja i medicinske i psiho­socijalne
rehabilitacije u skladu s dobi, vrstom i stupnjem ošte­ćenja, te potrebama korisnika.

e)
OVISNICI O ALKOHOLU, DROGAMA ILI DRUGIM OPOJNIM SREDSTVIMA

Vrste
usluga

Članak
47.

Obiteljski
dom ovisnicima o alkoholu, drogama ili drugim opojnim sredstvima, nakon
medicinskog liječenja, pruža ovisnicima o alkoholu i uživateljima opojnih droga
usluge zbrinjavanja, odgoja, obrazovanja i osposobljavanja, psihosocijalne
rehabilitacije, radne okupacije i društvene reintegracije.

Uvjeti u
pogledu prostora i opreme

Članak 48.

(1) Lokacija građevinskog objekta doma može biti
u/ili izvan naselja, osim kada se radi o tretmanu maloljetnih osoba, objekt
mora biti u naselju ili njegovoj blizini radi omogućavanja korištenja usluga
ustanova odgoja i obrazovanja, zdravstva i drugih djelatnosti, ovisno o vrsti i
potrebama korisnika.

(2) Objekt mora imati priključak na električnu i
telefonsku mrežu i provedene instalacije unutar objekta, te priključak i
instalacije za dovod pitke vode i odvod otpadnih voda.

(3) Objekt mora imati potreban broj funkcionalno
raspore­đenih prostorija za obavljanje djelatnosti, a maloljetne i punoljetne
osobe ne mogu biti smještene zajedno.

(4) Objekt u kojem se pružaju usluge boravka mora se
sastojati od dnevnog boravka, kuhinje, kupaonice, zahoda, prostora za odlaganje
odjeće i obuće, te prostora za odlaganje potrebne opreme.

(5) Ako se u objektu pružaju usluge smještaja, uz
navedeni prostor mora se nalaziti odgovarajući broj spavaonica.

(6) Za pružanje usluga prehrane, objekt mora imati
odgova­rajuću prostoriju za posluživanje jela (blagovaonicu), a u tu svrhu može
koristiti prostorija za dnevni boravak.

(7) Za korisnike kojima se pružaju usluge smještaja,
potrebno je osigurati uvjete zapranje, sušenje i glačanje rublja.

(8) Spavaonice moraju biti opremljene ležajem i
ormarom za svakog korisnika, a prostor za dnevni boravak stolovima i stolicama,
te drugim odgovarajućim namještajem i opremom u skladu s namjenom svake
pojedine prostorije, te dobi korisnika.

(9) Obiteljski dom mora imati prostor za provođenje
radno-okupacijskih aktivnosti, ovisno o programu koji pruža korisnicima.

Uvjeti u
pogledu stručnih radnika

Članak 49.

U obiteljskom domu koji pruža usluge ovisnicima o
alkoholu, drogama ili drugim opojnim sredstvima mora biti zaposlena jedna
stručna osoba (VSS – društvenog usmjerenja) sa završenom izobrazbom potrebnom
za rad s djecom i/ili odraslim osobama ovisnicima o alkoholu, drogama ili
drugim opojnim sredstvima.

Ako su u obiteljskom domu smještene maloljetne osobe
dom mora imati toliki broj odgajatelja da bi se osiguralo dežurstvo od 0 do 24
sata.

f)
STARIJE I NEMOĆNE I PSIHIČKI BOLESNE ODRASLE OSOBE

Vrste
usluge

Članak
50.

U obiteljskom domu koji pruža usluge skrbi izvan
vlastite obitelji za starije i nemoćne osobe, pružanje skrbi može se
ostvarivati kao stalni, tjedni i privremeni smještaj, te cjelodnevni i
poludnevni boravak, a u okviru smještaja ili boravka usluge prehrane, njege i
brige o zdravlju, radne aktivnosti i korištenje slobodnog vremena.

Uvjeti u
pogledu prostora i opreme

Članak 51.

(1) Lokacija građevinskog objekta treba biti u
naselju ili njegovoj blizini radi omogućavanja korištenja usluga zdravstvenih
ustanova.

(2) Objekt mora imati priključak na električnu i
telefonsku mrežu i provedene instalacije unutar objekta, te priključak i
instalacije za dovod pitke vode i odvod otpadnih tvari.

(3) Objekt se mora nalaziti na lokaciji koja je
prometno povezana s naseljem, te mora omogućiti prilaz prijevoznim sredstvima.

(4) Ako obiteljski dom pruža usluge skrbi izvan
vlastite obitelji osobama u invalidskim kolicima ili teže pokretnim osobama,
prostor oko objekta mora omogućavati njihovo nesmetano kretanje.

(5) Teže pokretne osobe ili osobe koje se kreću uz
pomoć invalidskih kolica prvenstveno se smještavaju u prizemlju objekta, a
ukoliko to nije moguće, moraju se osigurati nosila ili stolica za prijenos
polupokretnih i nepokretnih korisnika.

(6) Spavaonica treba imati dnevno svjetlo, mogućnost
prirodnog provjetravanja i ne smije biti prolazna.

(7) U spavaonicu se može smjestiti najviše 4
korisnika, a površina spavaonica mora iznositi najmanje 6 m˛ po pokretnom
korisniku, odnosno 7 m˛ za smještaj teže pokretnog i nepokretnog korisnika.

(8) Objekt treba imati 1 zahod i 1 tuš ili kadu na 10
osoba, uključujući i članove obitelji.

(9) Za pružanje usluga prehrane objekt mora imati
kuhinju.

(10) Objekt treba imati blagovaonicu koja omogućuje
svim pokretnim korisnicima i članovima obitelji istovremeno konzumiranje
obroka, a navedena se prostorija može koristiti i za dnevni boravak korisnika u
vremenu kada se ne koristi za prvotnu namjenu.

(11) Objekt u kojem se pružaju usluge boravka mora se
sastojati od dnevnog boravka, kuhinje, kupaonice, zahoda, prostora za odlaganje
odjeće i obuće, te prostora za odlaganje potrebne opreme.

(12) Objekt mora imati osiguran prostor za održavanje
čis­toće rublja.

Članak 52.

(1) Spavaonice moraju biti opremljene ležajevima,
noćnim ormarićima, noćnim svjetiljkama, stolom i potrebnim brojem stolica,
ormarom za odjeću s mogućnošću zaključavanja za svakog korisnika zasebno.

(2)
Ležaj u spavaonici treba biti veličine 90 x 200 i visine 50 do 60 cm s razmakom
između ležajeva najmanje 65 cm. Ležajevi ne mogu biti postavljeni jedan iznad
drugog.

(3) Razmak između ležajeva u spavaonicama gdje su
smješ­teni teže pokretni i nepokretni korisnici treba iznositi najmanje 120 cm.

(4) Prostorija u kojoj su smješteni nepokretni
korisnici treba biti opremljena stolovima za serviranje obroka u krevetu.

(5) Prostorija za održavanje osobne higijene
korisnika treba biti opremljena zahodom, umivaonikom, tušem ili kadom.

(6) Objekt mora imati prostor za radnike, prostor za
vođenje i odlaganje evidencije i dokumentacije, te sef za pohranjivanje
psihofarmaka.

(7) Za pružanje njege korisnicima, ovisno o vrsti
usluge potrebno je osigurati minimum opreme i pomagala za njegu korisnika kao
što su: termofor, vrećice za led, posude za umivanje, umivanje u krevetu, vaga,
toplomjeri, plahte, pokrivači, gumirana plahta, posude za mokrenje,
pljuvačnice, sušila za kosu, brijaći aparati, gumene pregače.

(8) Blagovaonica treba biti opremljena potrebnim
brojem stolova i stolica s naslonom. Ukoliko se navedena prostorija koristi i
za dnevni boravak korisnika, treba biti opremljena i  polica­ma za knjige, televizorom i radio-prijemnikom, priborom za
druš­tvene igre, zavjesama i ukrasnim predmetima.

(9) Kuhinja mora biti opremljena štednjakom,
sudoperom, slavinom s toplom i hladnom vodom, hladnjakom, stolom za pripremanje
hrane, kuhinjskim ormarićima, te potrebnim posuđem i priborom za jelo.

(10) Prostorija za održavanje čistoće rublja treba
biti opremljena strojem za pranje rublja, te opremom za glačanje rublja.

(11) U hodniku, kupaonici i zahodu trebaju biti
ugrađeni rukohvati.

Uvjeti u
pogledu stručnih i drugih radnika

Članak 53.

(1) Ako obiteljski dom pruža usluge smještaja za 6 do
10 korisnika treba imati:

– medicinsku sestra (SSS općeg usmjerenja)

– dvije njegovateljice (osnovna škola i tečaj za
njegovateljice)

(2)Obiteljski dom kojipruža usluge
smještaja za 11 do 20 korisnika treba imati

– jednu medicinsku sestru (SSS)

– tri njegovateljice (osnovna škola i tečaj za
njegovateljice).

Članak 54.

Ako obiteljski dom pruža usluge dnevnog boravka treba
ima­ti:

– jednu medicinsku sestru (SSS općeg usmjerenja) s
polovicom punog radnog vremena

– jednu njegovateljicu (osnovna škola i tečaj za
njegovateljice).

IV.
PRIJELAZNE I ZAVRŠNE ODREDBE

Članak 55.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 550-01/04-01/323
Urbroj: 534-06-03-04-1
Zagreb, 23. lipnja 2004.

Potpredsjednik VladeMinistar zdravstva i socijalne skrbi
**prof****. dr****. sc****. Andrija** **Hebrang****,** v. r.

Pravilnik, NN 92/2004-1757